OpenLLM-France/wikimedia huggingface dataset:
# Calmar (Iowa)

Calmar és una població dels Estats Units a l'estat d'Iowa. Segons el cens del 2000 tenia 1.058 habitants.

## Demografia

Segons el cens del 2000, Calmar tenia 1.058 habitants, 452 habitatges, i 269 famílies. La densitat de població era de 389 habitants per km².
Dels 452 habitatges en un 27,2% hi vivien nens de menys de 18 anys, en un 49,8% hi vivien parelles casades, en un 7,1% dones solteres, i en un 40,3% no eren unitats familiars. En el 30,3% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,97.
Per edats la població es repartia de la següent manera: un 23,3% tenia menys de 18 anys, un 14,7% entre 18 i 24, un 26,6% entre 25 i 44, un 18,6% de 45 a 60 i un 16,8% 65 anys o més.
L'edat mediana era de 36 anys. Per cada 100 dones de 18 o més anys hi havia 104,8 homes.
La renda mediana per habitatge era de 36.250 $ i la renda mediana per família de 50.063 $. Els homes tenien una renda mediana de 29.875 $ mentre que les dones 21.708 $. La renda per capita de la població era de 17.958 $. Entorn del 3,4% de les famílies i el 9,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Calmar». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Calmar». American Fact Finder. Oficina del Cens dels Estats Units, 12-01-2010.
Viccionari
# Barbatula nuda

Barbatula nuda és una espècie de peix de la família dels balitòrids i de l'ordre dels cipriniformes.

## Morfologia

* Fa 22 cm de llargària màxima.

## Hàbitat i distribució geogràfica

És un peix d'aigua dolça, demersal i de clima temperat, el qual viu a Àsia (la Xina, la península de Corea i el Japó).

## Observacions

És inofensiu per als humans.

## Referències

* 1 2 Catalogue of Life (anglès)
* ↑ Institute of Hydrobiology, Academia Sinica, Shanghai Natural Museum and Ministry of Agriculture of China, 1993. The freshwater fishes of China in coloured illustrations. Vol. 3. 166 pàgines.
* 1 2 3 FishBase (anglès)
* ↑ Wang S.-A., Wang Z.-M., Li G.-L. i Cao Y.-P., 2001. The fauna of Hebei, China. Pisces. Hebei Science and Technology Publishing House. Pàg. 168.
* ↑ Kim, I.S., Y. Choi, C.L. Lee, Y.J. Lee, B.J. Kim i J.H. Kim, 2005. Illustrated book of Korean fishes. Kyo-Hak Pub Co. Seül, Corea del Sud. 615 p.
* ↑ Kim, I.-S., 1997. Illustrated encyclopedia of fauna and flora of Korea. Vol. 37. Freshwater fishes. Ministry of Education: 1-629.
* ↑ Ding R.-H., 1994. The fishes of Sichuan, China. Japanese Journal of Ichthyology: 1-641. Pàg. 78.
* ↑ GBIF (anglès)

## Enllaços externs

* FishWise (anglès)
# Abell 1689

Abell 1689 és un cúmul de galàxies situat en direcció a la constel·lació de la Verge. És un dels cúmuls majors i més massius coneguts, i actua com una lent gravitacional, distorsionant les imatges de galàxies que s'hi troben darrere d'ell. S'hi troba a 2.200 milions d'anys llum (670 megaparsecs) de distància de la Terra.
Al febrer de 2008, es va anunciar que una de les galàxies amplificades, A1689-zD1, era la més llunyana trobada fins al moment.
Nota sobre la imatge a la dreta: Les galàxies que apareixen en groc en aquesta imatge pertanyen al cúmul en si mateix, no obstant això, les ratlles distorsionades vermelles i blaves són galàxies del fons augmentades gravitacionalment pel cúmul. Algunes de les galàxies augmentades s'hi troben a 13.000 milions d'anys llum (4.000 megaparsecs) de distància. La pròpia zona d'augment té un ample de 2 milions d'anys llum (0,60 megaparsecs).

## Referències

* ↑ URL de la referència: http://ned.ipac.caltech.edu/cgi-bin/nph-objsearch?objname=Abell+1689&extend=no.
* 1 2 3 Martin Sahlén «The redMaPPer galaxy cluster catalog from DES science verification data». The Astrophysical Journal Supplement Series, 1, 02-05-2016, pàg. 1. DOI: 10.3847/0067-0049/224/1/1.
* ↑ Antonaldo Diaferio «HeCS-SZ: the hectospec survey of Sunyaev-Zeldovich-selected clusters» (en anglès). Letters of the Astrophysical Journal, 2016, pàg. 63. DOI: 10.3847/0004-637X/819/1/63.

## Enllaços externs

* Galaxy cluster Abell 1689: Biggest 'Zoom Lens' in Space Takes Hubble Deeper into the Universe (HubbleSite).
* Galaxy cluster Abell 1689: Astronomers Find One of the Youngest and Brightest Galaxies in the Early Universe (HubbleSite).
# Districte d'Orbe

Orbe és un districte del Cantó de Vaud, Suïssa.
En formen part els següents comuns:
* Agiez
* Arnex-sur-Orbe
* Ballaigues
* Baulmes
* Bavois
* Bofflens
* Bretonnières
* Chavornay
* Corcelles-sur-Chavornay
* Croy
* Juriens
* La Praz
* L'Abergement
* Les Clées
* Lignerolle
* Montcherand
* Orbe (capital)
* Premier
* Rances
* Romainmôtier-Envy
* Sergey
* Valeyres-sous-Rances
* Vallorbe
* Vaulion
* Vuiteboeuf
# Crypsiptya

Crypsiptya és un gènere d'arnes de la família Crambidae.

## Taxonomia

* Crypsiptya africalis Maes, 2002
* Crypsiptya coclesalis Walker, 1859
* Crypsiptya megaptyona Hampson, 1918
* Crypsiptya mutuuri Rose & Panji, 1979
* Crypsiptya nereidalis Lederer, 1863
* Crypsiptya ruficostalis Hampson, 1918
* Crypsiptya viettalis Marion, 1956

## Referències

* ↑ «GlobIZ search». [Consulta: 23 desembre 2018].

## Bibliografia

* Maes, K.V.N. «The genus Crypsiptya in Africa with the description of a new species and a world checklist of the genus» (en anglès). Belgian Journal of Entomology, 4.1, 2002, pàg. 27–32.
# Àndria

Àndria és un municipi italià, situat a la regió de la Pulla i capital de la província de Barletta-Andria-Trani. L'any 2022 tenia 97.588 habitants.

## Monuments

* El Castel del Monte, declarat patrimoni de la Humanitat per la UNESCO.

## Referències

* ↑ «Àndria». A: Gran Enciclopèdia Catalana. Barcelona: Grup Enciclopèdia.
* ↑ «Andria». A: Enciclopedia Treccani (en italià). Roma: Treccani [Consulta: 4 febrer 2023].
* ↑ «Popolazione residente al 1° gennaio» (en italià). Statistiche Istat. [Consulta: 5 febrer 2023].
* ↑ «Castel del Monte» (en anglès). UNESCO World Heritage Centre. [Consulta: 5 febrer 2023].
# Calmarza

Calmarza és un municipi de la província de Saragossa situat a la comarca de la Comunitat de Calataiud. El 2021 tenia 64 habitants. El 2023 tenia 58 habitants.

## Referències

* ↑ «Zaragoza Province (Spain)». Citypopulation. [Consulta: 27 gener 2024].
# Batalla de Barcelona

Batalla de Barcelona té aquests significats:
* Conquesta de Barshiluna, conquesta del Regne Franc.
* Setge de Barcelona (827) an la Revolta d'Aissó
* Destrucció de Barcelona, en les Guerres amb el Califat de Còrdova (985)
* Batalla naval de Barcelona (1359), en la Guerra dels Dos Peres (9 - 11 de juny de 1359)
* Guerra Civil Catalana:
** Setge de Barcelona (1462)
** Setge de Barcelona (1465)
** Setge de Barcelona (1472)
* Guerra dels Segadors:
** Batalla de Montjuïc (1641) 26 de gener de 1641.
** Batalla naval de Barcelona (1642), 1 al 3 de juliol de 1642.
** Setge de Barcelona (1652) octubre de 1651 al 13 d'octubre de 1652.
* Guerra dels Nou Anys: Bombardeig de Barcelona (1691), 10 i 11 de juliol de 1691.
* Guerra de Successió Espanyola:
** Desembarcament de Barcelona, 27 al 31 de maig del 1704.
** Batalla de Montjuïc (1705), 13 al 17 de setembre del 1705.
** Setge de Barcelona (1705), 14 de setembre al 9 d'octubre del 1705.
** Setge de Barcelona (1713-1714), 25 de juliol de 1713 a l'11 de setembre de 1714.
** Combat del Convent de Santa Madrona, 10 de setembre de 1713.
** Atac a Can Navarro, 19 d'octubre de 1713.
** Batalla naval de Barcelona (1714), 24 de febrer de 1714.
** Batalla del Convent dels Caputxins 17 de maig de 1714.
** Atac a la primera paral·lela 13 de juliol de 1714.
** Batalla del Baluard de Santa Clara 13 i 14 d'agost de 1714.
* Guerra del Francès: Bloqueig de Barcelona, 2 de setembre al 17 de desembre de 1808.
* Guerra Civil espanyola:
** La Batalla de Barcelona (1936), revolta militar contra la democràcia el 19 de juliol de 1936.
** Batalla per Barcelona, 23 de desembre de 1938 al 26 de gener de 1939.

## Vegeu també

* Setge de Barcelona
* Bombardeig de Barcelona
* Batalla naval de Barcelona
# Émile Pelletier

Émile Pelletier (Saint-Brieuc, 11 de febrer de 1898 - Tolosa de Llenguadoc, 15 de desembre de 1975) va ser un polític francès i Ministre d'Estat del Principat de Mònaco de 1959 a 1962.
Als disset anys començà la carrera a l'Administració francesa, als dinou anys va ser cap adjunt del gabinet del prefecte del Loira Atlàntic, des de setembre de 1940 a maig de 1942 va ser el prefecte del departament del Somme, i de maig a desembre de 1942 prefecte regional. Seguidament, entrà a la resistència francesa. L'any 1945 reprèngué la carrera i esdevingué prefecte de Seine-et-Marne i el 1947, de l'Haute-Garonne. En el bienni 1949-1950 va representar França a la Conferència Internacional dels Pirineus (França, Espanya i Andorra) i el 1955 va ser nomenat prefecte del departament del Sena. De l'1 de juny de 1958 fins al 8 de gener de 1959 va ser ministre de l'interior en el govern de Charles de Gaulle. De febrer de 1959 a gener de 1962 va ser Ministre d'Estat del Principat de Mònaco. Va dimitir a causa de les dissensions amb Ranier III, que volia convertir el Principat de Mònaco en un paradís fiscal, i es retirà a Tolosa.

## Referències

* ↑ Bellamy, David. «Le regard d'un préfet sur la Somme occupée : Emile Pelletier (1940-1942)». A: Olivia Carpi, Philippe Nivet. La Picardie occupée : du Moyen âge au XXe siècle : actes du colloque, Amiens, 13 juin 2003 (en francès). Amiens: Encrage, 2005, p. 147-158. ISBN 2-911576-52-7.
# Cryphonectria radicalis

Cryphonectria radicalis és una espècie de fong sapròfita de l'ordre dels Diaportals.
Presenta un teleomorf amb estroma erumpent d'un color groc intens ataronjat, aquest conté uns peritecis negres amb colls sovint llargs i prominentes. Les asques no són pedicelades i les espores hialines son bicel·lulars, uniseptades i no constrenyides als septes.
Es pot confondre amb Cryphonectria parasitica, patogen agresiu causant del xancre del castanyer. Aquesta especie es diferencia per tenir unes ascospores més grans (7-11 x 3.5-5.5 µm) respecte Cryphonectria radicalis (5.5-10 x 2.5-4.5 µm).
L'hoste d'aquesta espècie són arbres vius o fusta morta d'espècies de Castanea, Quercus o d'altres gèneres de fusta dura. En cap cas és patogen o causa danys a la planta.

## Referències

* ↑ «Gènere Cryphonectria». Species Fungorum. [Consulta: 24 setembre 2018].
* ↑ «Cryphonectria radicalis (Schwein.) M.E. Barr (1 de 2)». asturnaturaDB. [Consulta: 26 setembre 2018].
* ↑ «Cryphonectria radicalis». Fungi and Lichens of Great Britain and Ireland. [Consulta: 26 setembre 2018].
* ↑ Hoegger, P. J. «Cryphonectria radicalis: rediscovery of a lost fungus». Mycologia, 94, 1, 2002, pàg. 105-115.

## Enllaços externs

* Fotografia del teleomorf sobre branca morta de Quercus ilex
# Casa 4 de Tercui

La Casa 4 de Tercui és una obra de Tremp (Pallars Jussà) protegida com a Bé Cultural d'Interès Local.

## Descripció

Es tracta d'un edifici complex, tant pel que fa a la seva ubicació respecte del parcel·lari de Tercui, -molt a prop d'un dels probables portals d'entrada medievals-, com per la possible existència en el seu interior de restes pertanyents al perímetre fortificat de l'antic nucli; concretament d'una torre de defensa de planta circular o semicircular. Un altre element de notable vàlua patrimonial el constitueix la porta principal, conformada per una espectacular llinda de pedra monolítica, que es perllonga com a bona part del brancal dret de l'obertura, i que mostra la cara interna treballada amb forma d'arc de mig punt motllurat.

## Referències

* ↑ «Casa 4 de Tercui». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 març 2019].
# Batalla de Krasnik

La batalla de Krasnik és una batalla de la Primera Guerra Mundial que es va desenvolupar del 23 al 25 d'agost de 1914 a la província de Galítsia. El 1r exèrcit austrohongarès derrota el 4t exèrcit rus, signant així la primera victòria d'Àustria-Hongria durant el conflicte.

## Context

Des de la declaració de guerra, els dos camps mobilitzen els seus exèrcits i intenten assegurar les seves fronteres. És una cursa per ser el primer a atacar en territori enemic. Els primers enfrontaments són de baixa intensitat. El 23 d'agost els russos entren a Prússia, els austrohongaresos a la Polònia russa ocupant Miechów, ciutat del govern de Kielce.

## Objectius

El cap d'estat-major Franz Conrad von Hötzendorf tenia com a objectiu entrar a Polònia per tallar la línia estratègica de proveïment Varsòvia-Kíev, i així fa avançar el primer exèrcit austrohongarès, amb el suport del quart exèrcit.
Al mateix temps, el comandant Nikolai Ivanov ordenava als seus quart i cinquè exèrcits atacar el nord de les tropes enemigues. El xoc va tenir lloc entre el primer exèrcit austrohongarès i el quart exèrcit rus. El xoc del quart exèrcit austrohongarès i el cinquè exèrcit rus es va resoldre a la batalla de Komarów.
Les forces austrohongareses tenien un avantatge de posició i un avantatge numèric entrant al cor de la batalla. Després d'una fase de moviment entre els quatre cossos d'exèrcit, el combat té lloc durant quatre dies, i va ser molt diferent d'altres batalles del front oest, les tropes no van tenir temps de preparar trinxeres i la cavalleria hi va tenir un paper destacat.

## Conseqüències

Els austrohongaresos van obtenir així una primera victòria fent retrocedir els russos. Tractat com a heroi, el vencedor de Krasnik, el general Viktor von Dankl va ser condecorat amb l'Orde militar de Marie-Thérèse i ennoblit. Però aquest èxit inicial va ser anul·lat poc després pel desastre austrohongarès de la batalla de Lviv que va permetre als russos ocupar Galítsia oriental i Bucovina.
A les seves memòries de guerra, Douglas Haig i Luigi Cadorna van tractar aquestes batalles com carnisseries generals que van costar un alt nombre de vides tant entre els soldats com entre els comandaments i van acabar per afeblir els oponents.

## Referències

* ↑ N. Golovin «The Great Battle of Galicia (1914): A Study in Strategy.». The Slavonic Review, 5, 1926–27, pàg. 25–47.
* ↑ Buttar, 2014, p. 216.

## Bibliografia

* Buttar, P. Collision of Empires: The War on the Eastern Front in 1914. Osprey Publishing, 2014. ISBN 978-1472813183.
# Desigualtat de Landau-Kolmogorov

En matemàtiques, la desigualtat de Landau-Kolmogorov, anomenada així pels matemàtics Edmund Landau i Andrey Kolmogorov, és la següent família de desigualtats d'interpolació entre diferents derivades d'una funció f definida en un subconjunt T dels nombres reals:
    $\|f^{(k)}\|_{L_{\infty }(T)}\leq C(n,k,T){\|f\|_{L_{\infty }(T)}}^{1-k/n}{\|f^{(n)}\|_{L_{\infty }(T)}}^{k/n}{\text{ per a }}1\leq k<n.$

## En l'eix real

Per a k = 1, n = 2, T=R la desigualtat va ser provada per primera vegada per Edmund Landau amb la constant aguda C(2, 1, R) = 2. Després de les contribucions de Jacques Hadamard i Georgiy Shilov, Andrey Kolmogorov va trobar constants i arbitràries n, k:
    $C(n,k,\mathbb {R} )=a_{n-k}a_{n}^{-1+k/n}~,$
on a$_n$ és la constant de Favard.

## En el semieix

Després del treball de Matorin et al, les funcions extremistes van ser trobades per Isaac Schoenberg, tanmateix, encara es desconeixen formes explícites per a les constants agudes.

## Generalitzacions

Hi ha moltes generalitzacions, que són de la forma
    $\|f^{(k)}\|_{L_{q}(T)}\leq K\cdot {\|f\|_{L_{p}(T)}^{\alpha }}\cdot {\|f^{(n)}\|_{L_{r}(T)}^{1-\alpha }}{\text{ per a }}1\leq k<n.$
Aquí les tres normes poden ser diferents entre elles (de L$_1$ fins a L$_∞$, amb p=q=r=∞ en el cas clàssic) i T pot ser l'eix real, semi-eix o un segment tancat.
La desigualtat de Kallman-Rota generalitza les desigualtats de Landau-Kolmogorov des de l'operador derivat fins a contraccions més generals en els espais de Banach.

## Referències

* ↑ Weisstein, E.W. «Landau-Kolmogorov Constants». MathWorld--A Wolfram Web Resource.
* ↑ Landau, E. «Ungleichungen für zweimal differenzierbare Funktionen». Proc. London Math. Soc., 13, 1913, pàg. 43–49. DOI: 10.1112/plms/s2-13.1.43.
* ↑ Kolmogorov, A. «On Inequalities Between the Upper Bounds of the Successive Derivatives of an Arbitrary Function on an Infinite Integral». Amer. Math. Soc. Transl., 1962, pàg. 233–243.
* ↑ Schoenberg, I.J. «The Elementary Case of Landau's Problem of Inequalities Between Derivatives.». Amer. Math. Monthly, 80, 1973, pàg. 121–158. DOI: 10.2307/2318373.
* ↑ Kallman, Robert R.; Rota, Gian-Carlo. Inequalities, II (Proc. Second Sympos., U.S. Air Force Acad., Colo., 1967). Nova York: Academic Press, 1970, p. 187–192. «On the inequality $\Vert f^{\prime }\Vert ^{2}\leqq 4\Vert f\Vert \cdot \Vert f''\Vert$»
# Ľubá

Ľubá és un poble i municipi d'Eslovàquia que es troba a la regió de Nitra, al sud-oest del país. El 2021 tenia 404 habitants.

## Història

La primera menció escrita de la vila es remunta al 1247.

## Referències

* ↑ «Nitriansky kraj (Slovakia): Districts, Towns and Municipalities» (en anglès), 12-04-2022. [Consulta: 7 agost 2022].
* ↑ «História» (en eslovac). Obec Ľubá. [Consulta: 7 agost 2022].
# Coregonus alpinus

Coregonus alpinus és una espècie de peix de la família dels salmònids i de l'ordre dels salmoniformes.

## Alimentació

Menja invertebrats bentònics.

## Distribució geogràfica

Es troba a Suïssa: llac Thun.

## Referències

* ↑ BioLib (anglès)
* ↑ Kottelat, M. i J. Freyhof 2007. Handbook of European freshwater fishes. Publications Kottelat, Cornol, Suïssa. 646 p.
* ↑ FishBase (anglès)

## Enllaços externs

* «Coregonus alpinus». Catalogue of Life. (anglès) (anglès)
# Casa A. Torrent

La casa A. Torrent és un edifici d'Arenys de Mar (Maresme) protegit com a bé cultural d'interès local.

## Descripció

És una casa gran de tres plantes, de dos cossos exactament iguals al seu origen, la façana d'estil neoclàssic i isabelí. Unes pilastres estriades, que abasten els dos pisos, organitzen la façana en quatre elements i resolen la cantonada. Té una cornisa que fa de coronament i algunes motllures i els capitells de les pilastres són de terra cuita. Situada davant d'una placeta.

## Història

A la casa número 2, se li ha afegit una golfa que trenca la composició de la façana i, a més a més, s'ha esventrat la planta baixa amb una gran obertura per fer un comerç. El carrer Tossol fou construït aprofitant un replà de la falda de la serra de la Pietat. En aquest carrer s'havia alçat la torre de defensa de Na Tallacabells, bastida el segle xvi, de planta circular, que subsistí fins a les darreries del segle XIX

## Referències

* 1 2 «Casa A. Torrent». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 juliol 2015].
# A Reformed Santa Claus

A Reformed Santa Claus és una pel·lícula muda nord-americana produïda per la Vitagraph i interpretada per Charles Kent i Helen Gardner.Es va estrenar el 22 de desembre de 1911

## Argument

El propietari d'una mina és perseguit pels seus treballadors en vaga. Entra dins la casa d'una vídua modista que té dues nenes demanant poder-s'hi refugiar. Ella li demana que mentrestant es disfressi de Santa Claus per a les nenes. L'esperit nadalenc entra en el seu cor fent-lo més raonable i generós. Quan els perseguidors arriben no el reconeixen i ell decideix acceptar les seves demandes.

## Repartiment

* Charles Kent (propietari de la mina)
* Helen Gardner (Alicia, modista vídua)
* Dolores Costello (filla d'Alicia)
* Helene Costello (filla d'Alicia)
* Alec B. Francis
* George Stewart
* Leo Delaney
* Charles Eldridge

## Referències

* ↑ «Data From Manufacturers' List of Releases (Vitagraph)». Moving Picture News, vol. IV núm 52, 30-12-1911, pàg. 49.
* ↑ «Comments on the Films (Licensed)». Moving Picture World, 06-01-1912, pàg. 40.
# David Chabala

David Chabala (Mufulira, 2 de febrer de 1960 - oceà Atlàntic, 27 d'abril de 1993) és un exfutbolista zambià de la dècada de 1980.
Fou internacional amb la selecció de futbol de Zàmbia.
Pel que fa a clubs, destacà a Mufulira Wanderers i Argentinos Juniors.
Va morir en l'accident aeri de la selecció de futbol de Zàmbia de 1993.

## Referències

* ↑ David Efford Chabala - Century of International Appearances
* ↑ Muchimba, Jerry (9 novembre 2012) "Zambia National Team Appearance and Scoring Records" Zamfoot http://www.zambianfootball.co.zm/?p=2050 (consultat 23 novembre 2012)
* ↑ Hernández, Sergio and Storni, Luis Carlos (9 juny 2008). "AFRICAN and ASIAN PLAYERS IN ARGENTINA 1st LEVEL". RSSSF. http://www.rsssf.com/players/afr-players-in-arg.html
* ↑ Anon. "Chabala nullifies Argies pact" Times of Zambia, 25 febrer 1992, p.10
* ↑ David Chabala a National-Football-Teams.com (anglès)
* ↑ "Remember Gabon air victims on Heroes day" Arxivat 2005-01-12 a Wayback Machine.
# Bni Ounjel Tafraout

Bni Ounjel Tafraout (àrab بني ونجل تافراوت) és una comuna rural de la província de Taounate de la regió de Fes-Meknès. Segons el cens de 2014 tenia una població total de 6.962 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Zacco pachycephalus

Zacco pachycephalus és una espècie de peix cipriniforme de la família dels ciprínids.

## Morfologia

Els mascles poden assolir els 16 cm de longitud total.

## Distribució geogràfica

Es troba a Taiwan.

## Referències

* 1 2 FishBase (anglès)
* ↑ Shao, K.-T. i P.L. Lim 1991 Fishes of freshwater and estuary. Encyclopedia of field guide in Taiwan. Recreation Press, Co., Ltd., Taipei, Taiwan. vol. 31. 240 p. (en xinès).

## Bibliografia

* Chen, I.-S., J.-H. Wu i C.-H. Hsu 2008 The taxonomy and phylogeny of Candidia (Teleostei: Cyprinidae) from Taiwan, with description of a new species and comments on a new genus. The Raffles Bull. Zool. 19:203-214.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Coregonus anaulorum

Coregonus anaulorum és una espècie de peix de la família dels salmònids i de l'ordre dels salmoniformes que es troba a Rússia.

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* ↑ BioLib (anglès)
* ↑ FishBase (anglès)
# Casa Abadia d'Ares del Maestrat

La casa Abadia d'Ares del Maestrat, a la comarca valenciana de l'Alt Maestrat (Espanya), és un edifici catalogat com a Bé immoble de rellevància local, amb la categoria de Monument d'interès local, amb codiː 12.02.014-018, derivant-se la seua catalogació per estar inclòs en l'expedient de declaració del Conjunt de la vila d'Ares del Maestrat, com Bé d'Interés Cultural i de complementació de la declaració de Bé d'Interés Cultural del Castell d'Ares del Maestrat.

## Referències

* ↑ «Casa Abadía» (en castellà). http://www.ceice.gva.es/. Conselleria de Educación, Investigación, Cultura y Deporte. [Consulta: 16 desembre 2016].
* ↑ «ORDE de 6 de juny de 2008, de la Conselleria de Cultura i Esport, per la qual es delimita l'entorn de protecció del castell d'Ares del Maestre (Castelló), i se n'establix la normativa protectora. [2008/9030]». DOGV. Generalitat Valenciana, 23-07-2008. [Consulta: 16 desembre 2016].